Bahaəddin Rəhmi Bədiz

Rəhmizadə Bahaəddin (; ; Soyad Qanunundan sonra Bahaəddin Rəhmi Bədiz) — bir çox fotoqraf tarixçilərinə görə ilk türk müsəlman fotoqrafçısı.

Çəkdiyi fotoşəkillərin, xüsusən də o dövr üçün rəsmi sənəd hesab edilən portretlərinin keyfiyyəti və bədii dərinliyini nəzərə alsaq, o, Türkiyədə fotoqrafiya sənətinin öncüllərindən biri hesab edilir. Bu gün onun fotoşəkilləri təkcə Türkiyədə deyil, Kritdə də dövrünün əsas mənbələrindən sayılır.

 Həyatı 
Bahaəddin Rəhmi Bədiz, 19 iyun 1875-ci ildə İstanbulda Kritli varlı türk ailəsinin övladı olaraq dünyaya gəlib. Orta təhsilini doğulduğu Xanyada başa vurduqdan sonra, 1886-cı ildə Qalatasaray liseyinə (o dövrdə Mekteb-i Sultani adlanırdı) daxil olmuş və 1895-ci ildə oranı bitirmişdir. Növbəti il Kritə qayıdan Bahaəddin bəy atasından ona miras qalan 45 Osmanlı qızıl sikkəsi ilə 1910-cu ilə qədər Xanyada kitab dükanı işlətdi, özü də burada dəftərxanaçı olaraq çalışdı. Ailəsinin onun məmur olması üçün təkid göstərməsinə baxmayaraq, Bahaəddin bəy məmur olmaqdan imtina edib, bu dükanı açdı. Sonra o, Xanyadan olan Saleh Zəki Salehzadə ilə demək olar ki, eyni vaxtda fotoqrafiya işinə başladı. 1910–1915-ci illər arasında fəaliyyətini İzmirdə davam etdirdikdən sonra İstanbula qayıdan Bahaəddin Rəhmi bəy Resenli Əhməd Niyazi bəyə olan heyranlığından dolayı adını verdiyi Resne Foto Mərkəzini açdı.

Türk fotoqrafiya tarixinin dönüş nöqtələrindən sayılan Resne Foto Mərkəzi, hamısı qeyri-müsəlman olan fotoqrafların fəaliyyət göstərdiyi Pera küçəsində (Bəyoğlu) deyil, tarixi yarımada tərəfində, Babıali küçəsi, 15 (sonralar 59) ünvanında yerləşirdi və bu ünvandan onlarla rəqabət aparırdı. Daha sonra Rəhmizadə Bahaəddin Üsküdar və Bağçaqapıda filial açdı və qısa müddətdə böyük şöhrət qazandı. O, həm Resne Foto Mərkəzi dövründə, həm ondan əvvəl, həm də ondan sonrakı dövrdə
gənc fotoqraf ustalarının (Prevezeli Mustafa Nəşət, Kritli Herakliondan olan Həmzə Rüstəm və Şinasi Barutçu kimi) yetişdirilməsində də böyük rol oynadı.

1935-ci ildə Ankaraya köçən Bahaəddin Bədiz burada "Otopus" fotoqrafiya studiyasını açır, 1937-ci ildə isə Türk Tarix Qurumunun fotoqrafiya şöbəsinin müdiri vəzifəsinə təyin edilir.

O, 1951-ci ildə İstanbulda vəfat edib. (Kanada Jeofizik Derneği'nin Pertev Bediz ile Bahaettin Rahmi Bediz'in fotoğraflarını da içeren bir röportajı)

 İstinadlar 

 Mənbə 
 Girit'ten İstanbul'a Bahaettin Rahmi Bediz (Bahaettin Rahmi Bediz from Crete to Istanbul) by Seyit Ali Ak, , İletişim Yayınları, 2004, Istanbul
 Revue "İlgi" by the Turkish Historical Society

Kateqoriya:Türkiyə fotoqrafları